Plastikusõltuvus mürgitab keha ja planeeti
Kõik, mida sa pead teadma B12 vitamiini kohta
#000000
HomeLIISA-INDRA BLOGSöögiplatsil saab nüüd päris toitu – KesKus teeb uutmoodi “kiirelt süüa”
#000002
Söögiplatsil saab nüüd päris toitu – KesKus teeb uutmoodi “kiirelt süüa”
#000003
Uue aja kiire toit on käsitsi valmistatud vegan burgerid ja oma silma all pressitud mahlad. Kas on võimalik, et kiirtoidust ei peagi loobuma?
#000004
Suure huviga olen oodanud, millal kiirtoidu ketid asjale pihta saavad. Et kräpi müümisega ainult saed sedasama oksa, millel ise istud. Ja kuigi Mäkk või Hes võivad tootevalikusse võtta vege asju, siis tegelt nad ei taju teemat laiemalt ega jaga neid väärtusi, mida mina veganina ootan.
#000005
See, et sul on menüüs taimset toitu pole enam iseenesest müügiargument. Kes sa ise oled ja mis väärtusi kannad, see on. Kuidas sa valid, kust oma taimset toitu tood ja huvitab sind ka mahetoit, keskkonnaväärtused, vägivallatu elustiili toetamine?
#000006
Kui sul on mahetoit, aga sa ei saa aru, miks lagunevad pakendid olulised on, siis minu jaoks sa ei mõista asja olemust ja ma ei osta su juurest. Nii lihtne ongi.
#000007
Mulle on sattunud viimasel ajal tee peale uutmoodi kiire toidu variandid. Nüüd käisin tšekkamas KesKusi, see asub Vabaduse platsi lähedal, kunagise Söögiplatsi asemel.
#000008
Vaata alla, leiad mega soodustuse!
#000009
Söögiplatsist ei saa üle ega ümber
#000010
KesKusi üks algataja, Janno, rääkis, kuidas nad seinatäie mikrouune välja viskasid, kui endisest Söögiplatsist normaalset söögikohta üles hakkasid ehitama. “Nüüd me hapendame siin ise kurke, segame kastmeid kokku, valisime Hiiu Pagarite kuklid, ise teeme kikerhernekotleti taina...”
#000012
See, kuidas need täiesti mittevegan tüübid viitsisid katsetada kikerherne kotlettide tainast ja kastmeid leiutasid on minu meelest jube armas! :)
#000013
Smuutid: roheline, kollane, punane (nagu valgusfoor!)
Söök: vräpp, burger, pelmeenid, kevadrullid, friikartulid.
Saab taimepiimaga kohvi. Peatselt pidi tulema valikusse ka kakao.
#000014
KesKusi vegan menüü testimiseks haarasin mehe ja lapsed ka kaasa.
#000015
Smuuti pole paks ega vedel, väga okei tekstuuriga. Marjaline roosa smuuti meeldis meile kõige rohkem. Veits sojapiima maitset tuleb läbi, ma isiklikult lisaks pigem banaani, marju ja vett juurde, et seda neutraliseerida.
#000016
Kuigi mind tõmbavad praegu kõik tsitruselised, siis seekord meelitas õuna-porgandi mahl hoopis. Siin, värskelt pressituna, mitte pudelis valmisostetuna, on tal hoopis teine mekk. Värske maheda maitsega porgand ja õrn õun – jube hea!
#000018
Friikaid teevad nad rapsiõlis, need pole pruuniks aetud, sellised õrnad kollased. Eriliselt rasvased ka õnneks pole, vahepealsed.
#000019
Kevadrullid ja pelmeenid on täitsa tavalised. Küll aga on pelmeenide juurde käiv kaste mainimist väärt – hummusest ja päikesekuivatatud tomatitest – see on päris maitsev koos kergelt vürtsikate vegepelmeenidega!
#000020
Vräpp ja burger on maitsekad ja mahlased. Burger on kahtlemata üks Tallinna parimaid vegan burgereid. Et need kaks on sisult sarnased, soovitan vräpi veits vürtsikamaks või ürdisemaks teha, et eristuks selgemini.
#000021
Loo lõpust leiad megasooduka burgeri proovimiseks!
#000022
Burksi puhul on lahe, et see on grillitud Hiiu Pagarite kukli vahel, aga saab ka rukkileiva või üldse lehtede vahel naked burgerina, kel soovi.
#000023
Siia burgeri juurde pressitud mahl ja mmmm... Kiirtoidust on saanud lihtsalt kiire ja hea toit.
#000024
Elli ja Joonas uurivad, mis burgeri sees on. Neile ka maitses kikerherne kotlett oma maheduses ja lihtsuses.
#000025
Kõik karpi kaasa ostetud toit läheb suhkruroost karpidesse, mida ka Wolt lahkelt kohale toob. Peatselt tulevad lagunevast plastist topsid ja otsitakse paberkõrre variante, et plastikutest loobuda. Siia juurde sobib plastkahvlidki välja vahetada.
#000026
Nii et kuigi KesKus pakub süüa ka loomse toidu sööjatele, on suund säästev. Mitte kus sa oled, vaid kuhu poole liigud, on minu jaoks oluline.
#000027
KesKusi Janno jutustas nii toredasti, et ta soovis sõbra Kauriga luua menüü, kus ei peaks muretsema, kui oma lapsed sööma tulevad.
#000028
Janno rääkis, et nad vahepeal tegid Nööbi burgeri – siuke väiksem burks, mis mõeldud peamiselt üle tee tulevatele Inglise Kolledži lastele. Selle peal tuli mul idee teha bukett harjumuste muutmiseks – Nööbi burger + värskelt pressitud mahl lastehinnaga. Tavaliselt võetakse ju kokat või muud kihisevat juurde. Siin on hea võimalus meelitada harjumusi muutma. Ja kui meeldib, tahad ju veel. See õuna-porgandi mahl oli mul päeva nael! :)
#000029
Kui linnas asju ajades kõht tühjaks läheb ja pole aega restorani taldriku taga chillida, siis on hea teada, et Tallinnas tuleb aina juurde kohti, kus kiire toit on tegelt ka hea ja okei – vegan burger ja värske mahl, näiteks!
#000030
Hinnad on muidu soodsad, ent burger tundub veidi kallis, 6,5 €, koos friikatega 9 € kanti, aga Sa saad -40% soodustust, kui ütled võlusõna “vegan”. Siis on burger ja friikad veebruari lõpuni 5,7 €! :)
#000031
Vastus liha propagandale: Põllumajandusärikad, teie pläma ei usu ju keegi. Aga proovige veel, päris lõbus on!
🎄Telia jõulukampaania: taimetoit teeb maailma paremaks
5 kuud juuste ja peanaha ravi – kasvas siis juukseid juurde?
Üks asi, mis mõjutab kõike – kehakaalu, juuste kasvu ja üldist tervist
#000034